Limburgs

't Limburgs is 'n streektaele op de hrenze van 't Neder- en Middelfrankisch taelhebied die a hesproken wort in zuudoôstelijk Nederland (vurral Nederlands Limburg en in de Braebantse gemeênte Cranendonck), noordoôstelijk België (vurral Belgisch Limburg) en 'n angrenzend gebied in Duutsland. 't Limburgs wor inesloot'n deur 't Braebants in 't wessen, 't Kleverlands in 't noôrn en 't Ripuarisch in 't zuudoôssen. 

 Anspraek op taele te zien 
't Limburgs maekt anspraek op de staotus van aparte taele: in Nederland is 't van 1997 erkend as streektaele, in Wallonië wort 't as "Frankisch" in eên hroep erkend mie 't Ripuarisch en Luxemburgs. De Limburgse dialect'n, die-an onder mekaore vreêd vee verschilln, vertoône groôte verwantschap mie 't Duuts en èn ok kenmerke die an binne de (West-)Germaonse taelen aors nie vokomme.

 Classificaotie 
't Limburgs oôr zoas bieni aolle Europese taelen toet de femielje van de Indo-Europese taelen, dinae bie de Germaonse taelen en as lessen de Nederfrankische taelen. Zie ieronder de indeêlienge:
 Indo-Europese taelen
 Germaonse taelen
 West-Germaonse taelen
 Nederfrankisch/Middelfrankisch (verschil per rehio)
 Oôstnederfrankisch/Westelijk Maes-Rienlans (verschil per rehio)
 Limburgs/Nederrijns (verschil per rehio)

 Belangriekste dialect'n 
 't Dialect van Maestricht (Mestreechs)
 't Dialect van Montfort (Mofers)
 't Dialect van Sittard (Zittesj)
 't Dialect van Roermond (Remunjs)
 't Dialect van Venlo (Venloos): eihelik hin Limburgs, maer Kleverlands (Braebants).
 't Dialect van Weert (Weerts)
 't Dialect van Hasselt (Hessels)

 Lienks nae buten 
 Limburgs, Dialectloket
 Wiktionary in 't Limburgs

Categorie:Taele
Categorie:Taele in Nederland
Categorie:Taele in Vlaonderen
Categorie:Taele in Wallonië
Categorie:Cultuur in Duutsland
Categorie:Antwerpen
Categorie:Duutstaelige Gemeênschap
Categorie:Limburg (België)
Categorie:Limburg (Nederland)
Categorie:Luuk
Categorie:Noord-Braebant
Categorie:Vlaoms-Braebant
Categorie:Nordrhein-Westfalen